Diari Oficial de la Generalitat Valenciana


Sumari del DOGV 9487, del 12-12-2022 (2022/11292)

RESOLUCIÓ de 29 de novembre de 2022, de la Conselleria d'Hisenda i Model Econòmic, per la qual s'autoritza un ajust entre dotacions de diferents línies de subvenció de l'annex de transferències i subvencions corrents, capítol 4, del programa 412.25 Serveis Generals de la Secretaria Autonòmica, de la Conselleria de Sanitat Universal i Salut Pública, per import d'1.906.609 euros (expedient 10.024/22-124).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11721


Data del document
:   29-11-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de novembre de 2022, de la Conselleria d'Hisenda i Model Econòmic, per la qual s'autoritza un ajust entre dotacions de diferents línies de subvenció de l'annex de transferències i subvencions corrents, capítol 4, del programa 412.25 Serveis Generals de la Secretaria Autonòmica, de la Conselleria de Sanitat Universal i Salut Pública, per import d'1.906.609 euros (expedient 10.024/22-124). [2022/11903]  
  
En l'annex de transferències i subvencions corrents del programa 412.25 Serveis Generals de la Secretaria Autonòmica, a fi de corregir desigualtats sanitàries i garantir la igualtat d'accés als serveis sanitaris públics, figuren diverses línies de subvenció per a ajudes directes, en virtut del que es preveu en l'article 168-1 c) de la Llei 1/2015, d'hisenda pública, sector públic instrumental i subvencions, que van destinades a diferents col·lectius vulnerables, amb la finalitat de compensar-los les despeses relacionades amb la protecció de la salut, farmàcia i receptes, prescrites pel personal del sistema sanitari de la Comunitat Valenciana que estiguen subjectes a finançament públic.  
  
Pels decrets del Consell 208/2021 i 209/2021 es van aprovar de les bases reguladores i les convocatòries per a la concessió de subvencions directes, el primer a famílies monoparentals i el segon a diferents col·lectius de persones, destinades les dues convocatòries a compensar despeses relacionades amb la protecció de la salut en 2022. Els col·lectius de persones beneficiàries són pensionistes amb rendes baixes, persones amb diversitat funcional, persones menors d'edat amb renda baixa, així com persones menors d'edat no registrades ni autoritzades a residir a Espanya, persones en situació de desocupació, i famílies monoparentals.  
  
Entre les línies que donen cobertura a aquestes ajudes s'inclouen la S7484 «Ajudes a col·lectius especialment vulnerables: pensionistes», amb un crèdit inicial de 77.340.755 euros, la S0439 «Ajudes pobresa farmacèutica: família monoparental, amb una dotació inicial de 10.240 euros i la S0424 «Ajudes a col·lectius especialment vulnerables, menors d'edat» amb una dotació inicial de 4.709.000 euros. Mentre que en la primera, a conseqüència de l'aplicació de la Llei 11/2020, de 30 de desembre, de pressupostos generals de l'Estat per a l'any 2021, la població receptora s'han reduït a aquells amb una renda d'entre els 11.200 i 18.000 euros, la qual cosa ha suposat l'existència de disponibilitat per import d'1.906.609 euros que no estan vinculades a compromisos pendents, ni afecten finançament condicionat, les destinades a famílies monoparentals (S0439) i a col·lectius especialment vulnerables, menors d'edat (S0434) la dotació actual resulta insuficient.  
  
Atenent aquestes circumstàncies, per la Conselleria de Sanitat Universal i Salut Pública, una vegada aprovat el Decret 175/2022, de 21 d'octubre, del Consell, que modifica els esmentats decrets 208/2021 i 209/2021, incrementant l'import total màxim de la línia S0424 fins a aconseguir l'import de 6.609.000 euros i de la línia S0439 fins a 16.849 euros, es proposa modificar l'annex de transferències i subvencions corrents del programa esmentat per a incrementar la dotació de les línies S0424 «Ajudes a col·lectius especialment vulnerables, menors d'edat» i S0439 «Ajudes pobresa farmacèutica: família monoparental» per import d'1.900.000 i 6.609 euros, respectivament, mitjançant la minoració d'1.906.609 euros en la dotació de la línia S7484 «Ajudes a col·lectius especialment vulnerables: pensionistes».  
  
A aquest efecte, i en virtut del que disposen els articles 21 i 24 de la Llei 8/2021 de pressupostos de la Generalitat per a 2022, aquesta Conselleria d'Hisenda i Model Econòmic resol:  
  
Primer i únic  
Autoritzar modificacions en l'annex de transferències i subvencions corrents del programa 412.25 Serveis Generals de la Secretaria Autonòmica, que suposen:  
1) Minorar la dotació de la línia de subvenció de concessió directa, art. 168.c) S7484, d'acord amb el detall següent:  
  
2) Incrementar la dotació de la línia de subvenció de concessió directa, art. 168.c) S0424, d'acord amb el detall següent:  
3) Incrementar la dotació de la línia de subvenció de concessió directa, art. 168.c) S0439, d'acord amb el detall següent:  
  
València, 29 de novembre de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22; DOGV 9360): Daniel González Serisola.